Diari Oficial de la Generalitat Valenciana


Sumari del DOGV 5205, del 23-02-2006 (2006/1546)

Informació pública del projecte d'urbanització del sector E del PERI número 7. Expedient 62/00.
-----------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1546


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del sector E del PERI número 7. Expedient 62/00. [2006/M1546]  
Mitjançant el present edicte li faig saber que el regidor delegat d'Urbanisme, en virtut de les atribucions que li conferix la legislació vigent, en data 28 de novembre de 2005, ha dictat la següent:  
Resolució del regidor delegat d'Urbanisme número 372.  
Informació pública projecte d'urbanització del sector E del PERI número 7. Expedient 62/00.  
Vist que mitjançant Acord plenari, de data 31 de gener de 2004, es va procedir a l'aprovació i adjudicació del programa d'actuació integrada del sector E del PERI número 7.  
Vist que, seguint els tràmits de l'expedient, l'agent urbanitzador, amb data 24 de gener de 2005, número de registre d'entrada 3315, va presentar projecte d'urbanització de l'esmentat sector que consta de la documentació següent:  
Document 1. Memòria.  
Document 2. Plans.  
Document 3. Plec de prescripcions tècniques.   
Document 4. Pressupost.  
Annexos:  
Document 5. Xarxa subterrània de mitjana tensió.  
Document 6. Centre de transformació número 2.  
Document 7. Centre de transformació número 3.  
Document 8. Xarxa subterrània de baixa tensió.   
Document 9. Enllumenat públic.   
Document 10. Projecte específic estudi de seguretat i salut.  
Atés que el tràmit del projecte d'urbanització ha de desenvolupar-se amb subjecció al que disposa l'article 53 de la Llei Reguladora de l'Activitat Urbanística (LRAU), en concordança amb el que disposen els articles 52 i 46 de tal text legal.  
Atés que l'alcaldessa presidenta té, d'entre altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.  
Atés que mitjançant Resolució de l'Alcaldia de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.  
A la vista de tot, resolc:  
Primer. Sotmetre al tràmit d'informació pública el projecte d'urbanització del sector E del PERI número 7, de data d'entrada en este Ajuntament el dia 24 de gener de 2005, número registre d'entrada 3315, per mitjà d'edicte publicat en un diari d'informació general editat a la Comunitat Valenciana, i posteriorment o simultàniament, en el Diari Oficial de la Generalitat Valenciana, i participar-li la possibilitat de formular al·legacions durant el termini de 20 dies comptats des de la publicació de l'edicte en el Diari Oficial de la Generalitat Valenciana.  
Segon. Remetre avís amb el seu contingut al domicili fiscal dels qui consten en el cadastre com a titulars de dret afectats.  
Tercer. Sol·licitar dels servicis tècnics municipals l'emissió dels informes oportuns.  
Sagunt, 12 de gener de 2006.. El regidor delegat d'Urbanisme: Francesc Fernández.